от Saudi Aramco по държавната фиксирана цена, която е с 20 % по-ниска от японската цена на пропана (6).
 (91)
 Съгласно член 2, параграф 5, точка 2 от основния регламент ако разходите, свързани с производството и продажбата на разглеждания продукт, не са подходящо отразени в документите на съответната страна, те се коригират или установяват на базата на други производители или износители в същата държава или, когато такава информация не е на разположение или не може да се използва, на всяка друга приемлива основа, включително информация от други представителни пазари.
 (92)
 Комисията установи, че разходите за изходната суровина пропан не са подходящо отразени в документацията на SABIC поради връзката му с доставчика. Поради това Комисията прибягна до коригиране на разходите за пропан, като увеличи цената, заплатена от SABIC на Saudi Aramco, така че да премахне отстъпката от 20 % и тя да достигне до използваното от правителството на Кралство Саудитска Арабия ниво на референтната стойност.
 (93)
 Въз основа на направените корекции на разходите за пропан Комисията коригира разхода за използвания от SABIC етилен в разходите за производството на МЕГ.
 (94)
 Въз основа на коригираните производствени разходи анализът на продажбите на вътрешния пазар показа, че по-малко от 80 % от всички продажби на вътрешния пазар са били рентабилни и че среднопретеглените продажни цени са били по-ниски от производствените разходи. В съответствие с това нормалната стойност бе изчислена като среднопретеглена стойност само от рентабилните продажби.
 3.1.3. Експортна цена
 (95)
 Изнасяният МЕГ за Съюза от Кралство Саудитска Арабия се произвежда от шестима производители износители, двама от които са съвместни предприятия с ExxonMobil и SPDC (дружество, свързано с Mitsubishi Corporation). След това МЕГ се изнася чрез три различни мрежи от свързани търговци и вносители в Съюза: една за SABIC, една за ExxonMobil и една за SPDC.
 (96)
 Експортната цена беше определена въз основа на цената, на която внесеният продукт е бил за първи път препродаден на независими клиенти в Съюза, в съответствие с член 2, параграф 9 от основния регламент. В този случай бяха направени корекции в цената за всички разходи, направени между вноса и препродажбата, включително ПОАР, както и за реализиране на печалба.
 (97)
 Що се отнася до маржа на печалбата, от съображения за поверителност по отношение на данните на оказалите съдействие несвързани вносители Комисията временно реши да прибегне до маржа на печалбата, използван при предишна процедура, отнасяща се до друг химически продукт, произвеждан от подобна промишленост и внасян при сходни обстоятелства, а именно марж на печалбата от 6,89 % (7), установен при проведено неотдавна разследване във връзка с поливинилови алкохоли (PVA). На този етап посоченият марж на печалбата е възможно най-обективната налична основа за постигане на задоволителна оценка на експортната цена при сделка между несвързани лица при справедливи пазарни условия.
 (98)
 По време на разследването жалбоподателят представи документация, съгласно която е имал основания да смята, че Lotte и Mitsubishi са сключили някаква форма на сдружение или компенсационно споразумение относно разпространението и продажбите на МЕГ, включително в Съюза. Като следствие от това жалбоподателят отбелязва, че в случаите, когато е вероятно експортната цена да е